А яшчэ была ў біяграфіі сацыяльнага педагога гісторыя, калі яму і калегам-педагогам удалося вельмі дапамагчы мнагадзетнай і нядобранадзейнай сям’і, літаральна выратаваць маці і пяцярых яе дзяцей, дабіцца лячэння і выплаты аліментаў ад былога мужа жанчыны. Зразумела, кожнаму сацыяльнаму педагогу даводзіцца дапамагаць не адной сям’і, але гэты выпадак цікавы сваёй складанасцю, тым, што праблемы іншыя службы не заўважылі, а выявілі менавіта педагогі, і самі ж давялі да шчаслівага завяршэння. Менавіта гэты выпадак са сваёй прафесійнай біяграфіі прывёў у прыклад І.С.Шчарбакоў у адным з тураў конкурсу “Сталічны настаўнік — сталічнай адукацыі”.